แนวโน้มดัชนีเช้ารีบาวน์ตามดาวโจนส์พุ่งแรง
นักวิเคราะห์ประเมินดัชนีเช้าวันนี้มีโอกาสรีบาวน์ ตามดาวน์โจนส์บวกขึ้นมา 300 กว่าจุดจับตาแถลงนโยบายรัฐบาล ต่อ-ผลกนง.
24 ส.ค. 2554

นักวิเคราะห์ประเมินดัชนีเช้าวันนี้มีโอกาสรีบาวน์ ตามดาวน์โจนส์บวกขึ้นมา 300 กว่าจุดจับตาแถลงนโยบายรัฐบาล ต่อ-ผลกนง.
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นเช้านี้มีโอกาสรีบาวน์เพราะมองดัชนีที่ 1,050 จุด เป็นจุดที่ PE 12 เท่า โดยปกติเมื่อทดสอบตรงนี้จะรีบาวน์ และวันนี้ดาวน์โจนส์บวกขึ้นมา 300 กว่าจุด จะเป็นตัวช่วยซัพพอร์ตทำให้ sentiment ตลาดหุ้นไทยดูดีขึ้นด้วยก็น่าจะเห็นการรีบาวน์ขึ้นมาแต่การรีบาวน์น่าจะติดแนวต้านจุดแรก 1,065 จุด ต่อไป 1,080 จุด 
ขณะที่วันนี้จะมีการประชุมของคณะกรรมการนโยบายการเงิน (กนง.) เพื่อพิจารณาอัตราดอกเบี้ย 
ส่วนการแถลงนโยบายรัฐบาลคิดว่ายังไม่มีอะไรที่เปลี่ยนแปลงมาก และยังไม่ได้ลงรายละเอียด ประเด็นนี้ต้องตามต่อว่าแนวทางปฏิบัติและกรอบเวลาเป็นอย่างไร กลยุทธ์ช่วงนี้เทรดดิ้งได้เน้นหุ้น Domestic Play